14.2.2022
MT
Il-Ġurnal Uffiċjali tal-Unjoni Ewropea
C 73/67
4.
Ir-raba’ motiv ibbażat fuq il-ksur tad-dritt tar-rikorrenti għal smigħ mill-awtorità li għandha s-setgħa tikkonkludi kuntratti qabel l-adozzjoni tad-deċiżjoni u tad-dmir ta’ premura, ta’ assistenza u ta’ amministrazzjoni tajba. 5.
Il-ħames motiv ibbażat fuq nuqqas amministrattiv imwettaq mill-amministrazzjoni fl-ipproċessar tat-talba tar-rikorrenti li kkawża dannu fil-konfront tagħha evalwat ex aequo et bono għal EUR 2 500,00.
Rikors ippreżentat fid-29 ta’ Diċembru 2021 – QI vs Il-Kummissjoni (Kawża T-807/21) (2022/C 73/84) Lingwa tal-kawża: il-Franċiż Partijiet Rikorrent: QI (rappreżentant: N. de Montigny, avukat) Konvenut: Il-Kummissjoni Ewropea
Talbiet Ir-rikorrenti titlob li l-Qorti Ġenerali jogħġobha: — tannulla d-deċiżjoni tas-26 ta’ Frar 2021 tad-Direttur Ġenerali tad-DĠ “Riżorsi Umani u Sigurtà” li tiċħad l-ilment tar-rikorrenti fformulat skont l-Artikolu 24 tar-Regolamenti tal-Persunal fil-25 ta’ Ottubru 2020; — tannulla, sa fejn huwa neċessarju, id-deċiżjoni tal-Kummissjoni tas-27 ta’ Settembru 2021 li tiċħad l-ilment tar-rikorrenti tas-26 ta’ Mejju 2021; — tikkundanna lill-Kummissjoni tħallas lir-rikorrenti danni morali u materjali li hija ġarrbet fl-ammont ta’ EUR 100 000 evalwat ex aequo et bono; — tikkundanna lill-Kummissjoni tbati l-ispejjeż kollha tal-proċedimenti.
Motivi u argumenti prinċipali Insostenn tar-rikors tagħha, ir-rikorrenti tinvoka ħames motivi. 1.
L-ewwel motiv huwa bbażat fuq il-fatt li ċ-ċaħda tat-talba għall-assistenza kienet prematura sa fejn seħħet mingħajr il-ftuħ ta’ investigazzjoni, mingħajr ma stenniet ir-riżultat tat-talba tar-rikorrenti għal aċċess għall-fajl tal-kundizzjoni medika tagħha u għalhekk bi ksur tad-dritt ta’ smigħ b’mod effettiv qabel l-adozzjoni tad-deċiżjoni. 2.
It-tieni motiv, ibbażat fuq żball manifest ta’ evalwazzjoni dwar l-insuffiċjenza ta’ provi tal-eżistenza ta’ aġir li jmur kontra r-Regolamenti tal-Persunal għall-Uffiċjali tal-Unjoni Ewropea (iktar ’il quddiem ir-“Regolamenti”).
Ir-rikorrenti ssostni r-realtà tal-fastidju mġarrab, skadenzi proċedurali eċċessivament qosra u tinvoka l-ksur tal-Artikolu 59 tar-Regolamenti li ma jippermettix il-kontrolli li saru f’dan il-każ mis-servizz mediku. 3.
It-tielet motiv, ibbażat fuq il-ksur tal-Artikolu 41 tal-Karta tad-Drittijiet Fundamentali tal-Unjoni Ewropea, tad-dmir ta’ assistenza u ta’ premura u tad-dritt tar-rikorrenti għal amministrazzjoni tajba kif ukoll tad-dritt għal trattament ġust.
Ir-rikorrenti tallega wkoll ksur tal-aspettattivi leġittimi tagħha. 4.
Ir-raba’ motiv, ibbażat fuq ksur tad-dritt għal smigħ b’mod effettiv minħabba n-nuqqas ta’ kontradittorju fir-rigward tal-provi analizzati mill-Uffiċċju Investigattiv u Dixxiplinari (IDOC) tal-Kummissjoni qabel ma jagħlaq il-fajl. 5.
Il-ħames motiv huwa bbażat fuq it-talba għal kumpens kumpens għad-dannu materjali u morali mġarrab;